open-index/open-wikipedia-markdown huggingface dataset:
Stokperdjie

duimnael|Stokperdjie: Om skulpe te versamel
'n **Stokperdjie** is 'n aktiwiteit wat gereeld deur 'n mens beoefen word vir genot en ontspanning, tipies tydens 'n mens se vrye tyd. Stokperdjies kan die versameling van sekere tema-items en voorwerpe insluit, die betrokke raak by kreatiewe en artistieke uitdagings, om sport te speel, of die voortsetting van ander vermaak. Die lys van stokperdjies is 'n lang lys en verander gereeld, soos belangstellings en modes verander. Deur 'n spesifieke stokperdjie voortdurend te beoefen, bekom iemand aansienlike vaardighede en kennis op daardie gebied. 

Betrokkenheid by stokperdjies het toegeneem sedert die laat negentiende eeu toe werkers oor meer vrye tyd beskik het, en die vordering in tegnologie meer tyd vir ontspanning gelaat het. Stokperdjies is geneig om tendense te volg in die samelewing, byvoorbeeld was seëlversameling gewild gedurende die 19de en 20ste eeue want posstelsels was die belangrikste middel van kommunikasie, terwyl bv. videospeletjies meer gewild is deesdae, as gevolg van tegnologiese vooruitgang.
duimnael|Die skryf van artikels op Wikipedia is 'n stokperdjie vir sommige mense.

## Tipes stokperdjies 
Stokperdjies is 'n diverse versameling van aktiwiteite en dit is moeilik om hulle op 'n logiese wyse te kategoriseer. Die volgende kategorisering van stokperdjies is ontwikkel deur Stebbins. 

### Versamel 
Die versameling sluit in soek, opspoor, verkryging, organisering, katalogisering, vertoon en stoor. Versameling is aanloklik vir baie mense as gevolg van hul belangstelling in 'n bepaalde vakgebied en 'n begeerte om te kategoriseer en orde te skep uit kompleksiteit. Sommige versamelings behels die opbou van items uit ander lande in die wêreld. Ander fokus op 'n subonderwerp binne hul belangstellingsveld, moontlik iets soos 19de eeuse posseëls, melkbotteletikette van Sussex, of Mongoolse harnasse. 
regs|duimnael|'n Seëlalbum wat gebruik word vir die stoor/vertoon van los seël in 'n tematiese versameling.
Versameling is 'n ou stokperdjie, met selfs Keiser Augustus wat 'n muntversamelaar was. Soms verander versamelaars hul stokperdjie in 'n besigheid wat handeldryf in die items wat versamel word.

### Kookkuns 
Kookkuns is vir sommige mense 'n stokperdjie, 'n uitdaging en 'n bron van groot tevredenheid. Vir baie ander is dit 'n werk of 'n diens, soos skoonmaak. In die vroeë 21ste eeu is die belangrikheid van die kookkuns as 'n stokperdjie gedemonstreer deur die gewildheid van kompeterende televisiekookprogramme.
Wagyu (bees)

duimnael|'n Wagyu bul
duimnael|Hoëgraadse Matsusaka-skywe uit die ribgedeelte van Wagyu-beesvleis. Let op die karakteristieke marmering.

Die **Wagyu** (和牛*Wagyū*, letterlik "Japannese koei") is enige van vier Japannese vleisbeesrasse.

Wagyubeeste word in verskeie gebiede van Japan onder die gebied se naam versprei. 'n Paar voorbeelde is Matsusaka-, Kobe-, Yonezawa-, Mishima-, Ōmi- en Sanda-beesvleis.

## Geskiedenis 
### Japan 
[duimnael|Japannese swartbeeste op 'n plaas in die noorde van [Hyogo-prefektuur.]]
duimnael|'n Wagyu-skou in Sasebo, Japan
Daar is vier rasse van die Wagyu: die Japannese swartbees (黒毛和種 *Kuroge Washu*), Japannese bruinbees (赤毛和種 *Akage Washu* of *Akaushi*), Japannese poenskop (無角和種 *Mukaku Washu*) en die Japannese korthoring (日本短角和種 *Nihon Tankaku Washu*). Wagyu-beeste se genetiese eienskappe lewer beesvleis wat 'n hoër persentasie van omega-3 en omega-6 vetsure as tipiese beesvleis bevat. Die verhoogde marmering verhoog ook die verhouding van mono-onversadigde vette tot versadigde vette.

Negentig persent van al die vetgemaakte beeste in Japan bestaan uit die Japannese swartbees. Stamme van die Japannese swart sluit Tottori, Tajima, Shimane en Okayama in. Japannese bruinbees, ook bekend as die Japannese rooibees, is die ander groot ras; stamme sluit in Kochi en Kumamoto. Japannese korthorings maak minder as een persent van alle beeste in Japan uit.

Die idee dat die praktyke soos om beeste te maseer of hulle bier te voer vir verbeterde vleiskwaliteit is 'n mite, die gevolg van 'n misverstand.

## Verwysings
Witlipdoktervis

Die **witlipdoktervis** (*Acanthurus leucocheilus*) is 'n doktervis wat in die westelike Stille Oseaan en die Indiese Oseaan voorkom; asook langs die ooskus van Afrika suidwaarts tot by die noorde van KwaZulu-Natal. In Engels staan die vis bekend as *pale-lipped surgeonfish* of *white-spine surgeonfish*.

## Identifikasie 
Die vis word tot 45 cm lank. Die lyf is donkerbruin en daar is 'n donker en 'n ligte skuinsstreep oor die bek en ken. Die vis se kleur kan varieer, soms is daar 'n breë, wit streep om die stertvinbasis en die streep oor die ken is afwesig. Daar is ook 'n wit streep met 'n donker rant op die stertvin basis. Die onvolwasse vissies het gewoonlik 'n geelwit stertvin.

Hulle leef in aflandige koraalriwwe in water wat 5 tot 30 m diep is. Hier verkies hulle die vlakker beskermde plat en skuins hellings. Hulle is gewoonlik alleenlopers maar kan ook in klein groepies voorkom. Die vis vreet alge. Die vis word uiters selde gesien.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Verwysings 
## Bron 
* *The Reef Guide: Fishes, corals, nudibranchs & other invertebrates: East & South Coasts of Southern Africa.* Dennis King & Valda Fraser. Struik Nature. 2014 

## Eksterne skakels 
* https://www.fishbase.de/summary/Acanthurus-leucocheilus.html
* http://eol.org/pages/211467/overview
Rupert

**Rupert** kan verwys na:

## Mense 
* Anton Rupert (1916-2006), Suid-Afrikaanse sakeman
* Johann Rupert (* 1950), Suid-Afrikaanse sakeman en oudste seun van Anton Rupert
* Rona Rupert (1934-1995), Suid-Afrikaanse skrywer
* Rupert Brooke (1887-1915), Engelse digter

## Ander 
* Huberte Rupertprys vir Klassieke Musiek
* Rupert Museum
Wagwoord

duimnael|regs|'n Wikipedia intekenform wat vir 'n gebruikersnaam en wagwoord vra.
'n **Wagwoord** is 'n woord of tekenreeks wat gebruik word vir gebruikerverifikasie om identiteit te bewys, of toegangsgoedkeuring tot 'n hulpbron te verkry. 'n Wagwoord moet geheim gehou word van diegene wat nie toegelaat word nie.

In moderne tye word gebruikername en wagwoorde gewoonlik gebruik deur mense tydens 'n aanmeldproses wat toegang beheer na beskermde rekenaarbedryfstelsels, selfone, TV-dekodeerders, OTM'e, ens.

Ten spyte van die naam, is dit nie nodig vir wagwoorde om woorde te wees nie. Wagwoorde kan bestaan uit enige karakters. Wagwoorde wat slegs bestaan uit syfers is ook bekend as 'n **wagkode**, **wagsleutel**, of **PIN** (persoonlike identifikasienommer), soos dié wat gewoonlik gebruik word by 'n OTM.

Meeste organisasies het 'n wagwoordbeleid wat vereistes stel vir die samestelling en gebruik van wagwoorde. Tipies sluit dit die volgende in: minimumlengte, vereiste kategorie (bv. hoof- en kleinletters, syfers, en spesiale karakters), verbode elemente (bv. eie naam, geboortedatum, adres, telefoonnommer). Sommige regerings het nasionale verifikasieraamwerke met vereistes vir gebruikerverifikasie vir regeringsdienste, insluitend vereistes vir wagwoorde.

## Sien ook 
* Kriptografie

## Verwysings 
## Eksterne Skakels 
* https://haveibeenpwned.com/
* 10 slegste wagwoord idees volgens google
* ontleding van PIN's
Heinitzburg

**Heinitzburg** (oorspronklik *Heynitzburg*, *Heinitz se kasteel*) is een van die drie kastele in Windhoek, Namibië. Dit is gebou in 1914 deur die argitek Wilhelm Sander.

Sander het oorspronklik die kasteel vir homself gebou, maar dit in 1916 aan Hans Bogislav Graf von Schwerin verkoop, wat die kasteel *Heynitzburg* vernoem het na sy vrou Margarete se geboorte naam "von Heynitz".

Heinitzburg word vandag gebruik as 'n restaurant en hotel. Die hotel is 'n lid van die Relais & Chateaux groep, 'n internasionale konsortium van luukse hotelle wat deur individuele bedryf word.

## Sien ook 
* Sanderburg
* Schwerinsburg

## Verwysings
Martin Pelser

**Martin Pelser** (23 Maart 1934 – 15 Augustus 2018) was 'n Springbokrugbyspeler wat in elf toetse en 26 toerwedstryde vir die Springbokke gespeel het. Hy het sy debuut in 1958 gemaak. Hy het 'n glasoog gehad.

## Bron 
* https://www.netwerk24.com/Sport/Rugby/legendariese-bok-flank-martin-pelser-sterf-20180816
Meshuggah

**Meshuggah** is 'n Sweedse progressiewe metal band van Umeå, wat gevorm was in 1987. Meshuggah bestaan uit die stigterslede sanger Jens Kidman en hoofkitaarspeler Fredrik Thordendal, tromspeler Tomas Haake, wat aangesluit het in 1990, ritme kitaarspeler Mårten Hagström, wat aangesluit het in 1993 en baskitaarspeler Dick Lövgren sedert 2004.
regs|duimnael|Meshuggah - Rock am Ring 2018
Meshuggah het eerste internasionale aandag gelok met die 1995 vrylating *Destroy, Erase, Improve* vir die samesmelting van death metal, thrash metal, progressiewe metal en jazz fusion elemente. Meshuggah het bekend geword vir hul innoverende musikale styl en komplekse lied strukture. Meshuggah was bestempel as een van die tien belangrikste hard rock en heavy metal bands deur *Rolling Stone* en as die belangrikste band in metal deur *Alternative Press*. In 2018, was Meshuggah genomineer vir 'n Grammy-Toekenning vir hul liedjie "Clockworks" onder die "Beste Metal Prestasie" kategorie.

## Lede 
*Jens Kidman - voorsang (1987–hede)
*Fredrik Thordendal - kitaar (1987–hede)
*Tomas Haake - tromme (1990–hede)
*Mårten Hagström - kitaar (1993–hede)
*Dick Lövgren - baskitaar (1994–hede)

## Diskografie 
### Ateljeealbums 
* *Contradictions Collapse* (1991)
* *Destroy Erase Improve* (1995)
* *Chaosphere* (1998)
* *Nothing* (2002)
* *Catch Thirtythree* (2005)
* *obZen* (2008)
* *Koloss* (2012)
* *The Violent Sleep of Reason* (2016)
* *Immutable* (2022)

## Eksterne skakels 
*  Meshuggah.net

### Verwysings
Gespikkelde borseltand

Die **gespikkelde borseltand** (*Ctenochaetus truncatus*) is 'n vis wat wydverspreid voorkom in die Indiese Oseaan; ook aan die ooskus van Afrika suidwaarts tot by KwaZulu-Natal. In Engels staan die vis bekend as *spotted bristletooth* of *Indian gold-ring bristle-tooth*.

## Identifikasie 
Die vis word tot 18 cm lank. Die kop en en lyf is geelbruin tot donkerbruin en bedek met klein, ligte kolletjies. Die rante van die dorsale en anale vinne is ligblou en daar is 'n geel ring om die oë. Die onvolwasse vissies is helder geel en daar is blou rante op die dorsale en anale vinne. 

Die vis leef in rotsagtige gebiede en aflandige riwwe in water van 2 tot 40 m, maar gewoonlik in water wat vlakker as 15 m is. Hier verkies hulle die rante en hellings van die riwwe. Hulle is alleenlopers maar kan ook in klein groepies voorkom. Die vis vreet alge en detritus. Die spesie is redelik volop.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* *The Reef Guide: Fishes, corals, nudibranchs & other invertebrates: East & South Coasts of Southern Africa.* Dennis King & Valda Fraser. Struik Nature. 2014 

## Verwysings 
## Eksterne skakels 
* http://www.fishbase.org/summary/Ctenochaetus-truncatus.html
* http://eol.org/pages/217723/overview
Nok

duimnael|regs|Animasie wat roterende nokke en nokvolgers wat wederkerende beweging produseer wys.
duimnael|regs|Elliptiese skyfnok met 'n ossillerende volger.

'n **Nok** is 'n roterende of glystuk in 'n meganiese-skakeling wat veral gebruik word in die omskakeling van roterende beweging na lineêre beweging.

## Sien ook 
* Nokas

## Verwysings 
## Eksterne skakels
Nguni (bees)

regs|duimnael|300px|'n Nguni koeikudde
Die **Nguni-beesras** is uniek aan Suider-Afrika. Die ras is 'n baster van verskillende Indiese en later Europese beesrasse. Die Nguni-beesras het sy ontstaan te danke aan die oorspronklike inwoners van Suider-Afrika tydens hul migrasie uit die noorde van die kontinent. Die beesras is van mediumgrootte en is aangepas vir hoëveldse weiding.

## Eienskappe 
Ngunibeeste is bekend vir hul vrugbaarheid en weerstand teen siektes.  Hierdie eienskappe van die beesras maak dit een van die gunstelingrasse in Suider-Afrika (Suid-Afrika, eSwatini, Namibië, Zimbabwe, Botswana en Angola). Die Nguni word gekenmerk deur hul veelkleurige vel met verskillende patrone. Hul neuse het altyd 'n swart punt. Hulle is 'n afstammelinge van die Sanga beeste, wat ontstaan het as basters van Seboebeeste in Oos-Afrika. DNS-ontledings het getoon dat hulle 'n kombinasie van Seboe (*Bos indicus*) en *Bos taurus* is, met die Europese en sommige ander rasse van die plaaslike beeste geteel uit Seboes.

Behalwe vir die verskillende kleur velpatrone het die ras ook 'n verskeidenheid van horingvorms. Al die verskillende kombinasies is in die begin van die eeu deur 'n Suid-Afrikaanse beeswagter opgeteken. Hierdie werk het 'n *Ngunibeesregister* geïnspireer.  Dit is 'n versameling van terme wat Nguni koeie en bulle volledig beskryf. Bulle weeg tipies tussen 500 en 600&nbsp;kg, terwyl koeie tussen 300 en 400&nbsp;kg weeg.

## Oorsprong 
Die voorgeslagte van die Ngunibeeste is tussen 600 en 1400 n.C. deur die Ngunimense (Zoeloes, Xhosas, Ndebele en Swazi's) na Suider-Afrika gebring tydens hul migrasie.  Hierdie beesras het 'n belangrike sosiale en ekonomiese rol in die ontwikkeling van hierdie samelewings gespeel.  Die beeste word onder andere gebruik as 'n bruidskat (lobola). Die aantal diere wat deur 'n gemeenskap of individu besit word speel 'n belangrike rol in hulle status. Koning Shaka van die Zoeloes het die kulturele en ekonomiese belangrikheid van die bees verstaan, en beslag gelê op Nguni-beeste onder sy heerskappy. Shaka het Ngunis geteel volgens kleurpatrone. Sy persoonlike lyfwagte is uitgeken aan die suiwer wit Nguni-velle wat hulle gedra het, die sogenaamde *inyonikayiphumuli*.

## Huidkleur 
Die beeste het baie verskillende kleure en patrone, soos wit, bruin, goudgeel, swart, of gespikkeld.

## Bibliografie 
*van de Pypekamp, Hans: Nguni-beeste  -  kenmerkende raseienskappe en funksionele doeltreffendheid. Kaapstad: Landbouweekblad, 2013.

## Verwysings
Sanderburg

**Sanderburg** (*Sander se kasteel*) is die kleinste van die drie kastele in Windhoek, Namibië. Dit was gebou tussen 1917 en 1919 deur die argitek Wilhelm Sander wat dit ontwerp het as sy eie plek van verblyf. Sy argitekstyl kombineer verskeie middeleeuse funksies.

## Sien ook 
* Heinitzburg
* Schwerinsburg

## Verwysings
David Guetta

**Pierre David Guetta** (gebore 7 November 1967 in Parys), beter bekend onder sy verhoognaam **David Guetta**, is 'n Franse platejoggie (DJ) en dance-pop-produsent (vroeër housemusiek).

David Guetta se eerste album, *Just A Little More Love*, is in 2002 vrygestel. Later het hy *Guetta Blaster* (2004) en *Pop Life* (2007) vrygestel.

Guetta bereik in 2009 sukses met die album *One Love*, met die enkelsnitte *When Love Takes Over*, ''Gettin' Over You*, *Sexy Bitch* en *Memories*. Die eerste drie daarvan bereik nommer 1-posisies in die Verenigde Koninkryk. In 2011 het hy met sy  album *Nothing but the Beat* verdere sukses behaal. Hierop staan die beroemde singles *Where Them Girl At, Little Bad Girl*, *Without You*, *Titanium* en *Turn Me* On. Hy is een van die eerste platejoggie wat in aanraking gekom het met die EDM-scene en hy staan wêreldwyd bekend as die "Grandfather of EDM".

## Diskografie 
* *Just A Little More Love* (2002)
* *Guetta Blaster* (2004)
* *Pop Life* (2007)
* *One Love* (2009)
* *Nothing But The Beat* (2011)
* *Nothing But The Beat 2.0* (2012)
* *Listen* (2014)
* *7'' (2018)
## Eksterne skakels 
*  Amptelike webwerf
Aretha Franklin

**Aretha Franklin** (25 Maart 1942 – 16 Augustus 2018) was 'n Amerikaanse sangeres, liedjieskrywer en pianis.

## Eksterne skakels 
*  Amptelike webwerf
*
Roy Bennett

**Roy Bennett** (16 Februarie 1957 – 17 Januarie 2018) was 'n Zimbabwiese politikus.

## Eksterne skakels
Poincaré-groep

Die **Poincaré groep**, deur Minkowski gedefinieer as die stel Minkowski-ruimtetydisometrieë, ter ere van Henri Poincaré, is 'n 10-dimensionele nie-abeliese groep vergelykings van kardinale belang in fisika.
Hermann Minkowski

**Hermann Minkowski** (22 Junie 1864 – 12 Januarie 1909) was 'n Duitse wiskundige en professor te Universiteite Königsberg, Zürich en Göttingen. Hy het syfermeetkunde asook meetkundige metodes om probleme in syferteorie, wiskundige fisika en relatiwiteitsteorie op te los, ontwikkel. 
duimnael|Minkowski in 1883 by die toekenning van 'n wiskunde prys deur die Franse Weteskapsakedemie.
Minkowski is mees bekend vir sy werk in relatiwiteitsteorie, waar hy in 1907 gewys het dat sy voormalige student, Albert Einstein, se spesiale relitiwiteitsteorie meetkundig verstaan kan word as 'n teorie van 4-dimensionele ruimtetyd, ook bekend as Minkowski ruimtetyd.
Windhoek Sentrale Hospitaal

duimnael
**Windhoek Sentrale Hospitaal** is 'n openbare hospitaal in Windhoek, Namibië. Saam met die Katutura Staatshospitaal is dit een van die twee staatshospitale in die stad.

## Verwysings
Katutura Staatshospitaal

**Katutura Staatshospitaal** is 'n hospitaal in Katutura, 'n swart woonbuurt in Windhoek, Namibië. Saam met die Windhoek Sentrale Hospitaal is dit een van die twee staatshospitale in Windhoek en Namibië se enigste algemene verwysingshospitaal.

In November 2008, het die hospitaal 'n nuwe sonkrag-waterverhittingstelsel geïnstalleer as deel van 'n groot opknappingsveldtog.

## Verwysings
116 v.C.

## Gebeure 
* Ptolemeus IX Soter II Lathyros word koning van Egipte.
*'n Deel van Frigië wat eers aan Mithradates V Euergetes aangestaan is, word aan die *provincia Asia* toegevoeg.

## Geboortes 
* Marcus Terentius Varro, Romeinse veelweter en skrywer († 27 v.C.).

## Sterftes 
*26 Junie - Ptolemeus VIII Euergetes II Physkon

## Verwysings
Sarmizegetusa

**Sarmizegetusa** (vandag: *Grădiştea de Munte*) was die hoofstad en die militêre, religieuse en politieke sentrum van Dacië.

Die fort en sy tempel is op 'n berg van 1200&nbsp;m hoogte in die Orăştie-gebergte van die huidige Roemenië geleë.

Die Daciese stad word Sarmizegetusa Regia genoem en dit was die hoofstad in die eerste eeue voor en ná Christus. Later, in 106 toe Dacië 'n Romeinse provinsie geword het, is 40&nbsp;km verder die stad Sarmizegetusa Ulpia Trajana gestig wat die hoofstad van die Romeinse provinsie geword het.

Sarmizegetusa Regia is 'n viersydige fort van 30&nbsp;000&nbsp;m² wat op vyf terrasse geleë is. Sy mure is gebou met die *murus dacicus*-tegniek wat reghoekige stene sonder messelbry in die voeë gebruik het. In die heiligdom is die god Zalmoxis vereer wat dalk 'n oorlogsgod was. Die stad was die tuiste van die Daciese konings waarvan Boerebista (82–44 v.C.) die magtigste was. Die huise het pype van keramiek besit wat as waterleiding gedien het. Opgrawings het spirale van goud opgelewer wat as armbande, betaalmiddel en offers aan die gode gedien het. Uit Romeinse bronne is bekend dat hulle ná die verowering 'n skat van 165&nbsp;500&nbsp;kg goud en 331&nbsp;000&nbsp;kg silwer gevind het wat in 'n rivier begrawe was.

## Verwysings 
## Eksterne skakels
Diomedes-eilande

Die **Diomedes-eilande** (Engels: *Diomede Islands*; Russies: острова́ Диоми́да, *ostrová Diomída*) is twee eilande wat in die middel van die Beringstraat geleë is. Die twee eilande is 3,8&nbsp;km vanaf mekaar. 

Die grenslyn tussen die Russiese Federasie in die ooste en die Verenigde State in die weste, soos amptelik getrek met die verdrag oor die verkoop van Russies-Amerika of Alaska aan die VSA in 1867, loop tussen die twee eilande. Die een eiland, *Groot Diomedes* (ook bekend as Ratmanof-eiland), behoort aan Rusland en die tweede eiland, *Klein Diomedes* (vroeër bekend as Krusenstern-eiland), behoort aan die Verenigde State. 

Die Internasionale tydlyn gaan eweneens tussen die twee eilande deur; die amptelike tydsverskil is 21-uur. As gevolg van die tydverskil word soms na die eilande as "Môre-eiland" (*Groot Diomedes*) en "Gister-eiland" (*Klein Diomedes*) verwys. 

*Klein Diomedes* val onder die beheer van die deelstaat Alaska. *Groot Diomedes* is die oostelikste punt van Rusland en behoort tot die outonome okroeg Tsjoekotka.

[duimnael|links|[Nasa-Satellietbeeld van die Diomedes-eilande]]
Die Deen Vitus Bering het die eilande op 16 Augustus 1728 ontdek terwyl hy 'n Russiese ekspedisie gelei het. Hy het die die naam *Diomedes-eilande* aan die eilande gegee omrede 16 Augustus deur die Russies-Ortodokse Kerk gevier word as *St. Diomedes*-dag na aanleiding van die martelaar St. Diomedes. Die Russiese ontdekkingsreisiger Semjon Dezhnef het reeds in 1648, nadat hy die Beringstraat bereik het, verslag gelewer oor twee eilande. Dit is egter onseker of dit die **Diomedes-eilande** was.

In die winter vorm pakys tussen die twee eilande sodat daar geloop kan word van die een na die ander. Dit word egter verbied.

## Verwysings 
## Eksterne skakels
Achondriet

duimnael|'n Achondriet (Northwest Africa 7325)
duimnael|'n Achondriet van Mars
**Achondriete** is meteoriete wat se materiaal in teenstelling tot die chondriete s'n belangrike differensiasie ondergaan het.
Van die achondriete kan van ander hemelliggame soos die Maan, die planeet Mars of van asteroïede soos Vesta stam. 

## Indeling 
Die eintlike achondriete word in ses groepe ingedeel:
#Howardiete
#Eucriete
#Diogeniete
#Aubriete
#Ureiliete
#SNC-meteoriete

Daarnaas word nog twee groepe steenagtige-ystermeteoriete erken:
#Pallasiete
#Mesodideriete

Asook drie groepe ystermeteoriete:
#Oktaëdriete
#Hekaëdriete
#Ataksiete

## Verwysings
2018 Curriebeker Premierafdeling

Die **2018 Curriebeker Premierafdeling** was ’n top rugbykompetisie wat van 17 Augustus – 27 Oktober 2018 tussen die provinsiale spanne van Suid-Afrika beslis is. Dit was die 80ste seisoen van die kompetisie sedert dit vir die eerste keer in 1889 gespeel is.

Die Westelike Provinsie was die verdedigende kampioen. Hulle het die Natalse Haaie met 33–21 in die 2017 eindstryd in Durban verslaan. 

Die eindstryd in 2018 is op 27 Oktober 2018 beslis met die Natalse Haaie wat weer teen die Westelike Provinsie gespeel het, hierdie keer in Kaapstad. Die Natalse Haaie het met 17–12 gewen en hulle 8ste titel ingepalm. 

## Spanne 
## Tabel 
### Tabelnotas 
*Pos = Tabelposisie
*S   = Speel
*W   = Wen (4 punte)
*G   = Gelykop (2 punte)
*V   = Verloor (0 punte)
*PV  = Punte vir (Totale punte aangeteken)
*PT  = Punte teen (Totale punte afgestaan)
*+/- = Punteverskil (Die totaal van PV minus PT)
*DV  = Drieë vir
*DT  = Drieë teen
*DBP = Driebonuspunt: toegeken aan 'n span wat vier of meer drieë gedruk het in een wedstryd, ongeag die uitslag van die wedstryd.
*VBP = Verloorbonuspunt: toegeken aan die verloorspan indien hulle met 7 of minder punte verloor het. 
*Pte = Alle tabelpunte versamel.

## Wedstryde 
:*Die volgende wedstryddatums is bekend gemaak*:

### Week 1 
### Week 2 
### Week 3 
### Week 4 
### Week 5 
### Week 6 
### Week 7 
### Week 8 
### Halfeindronde 
### Eindstryd 
## Verwysings
Hulsboom

Die **hulsboom** (orde *Aquifoliaceae*) is 'n houtagtige plant met enkelvoudige blare wat afwisselend of teenoorstaande op 'n tak gerangskik is. Die klein, groen blommetjies is onopvallend, vier- of vyftallig, en het meestal net een blom met meeldrade en 'n stamper. Die bostandige vrugbeginsel is veelhokkig en het verskillende sade. Die hulsboom (*Ilex aquifolium*) is inheems in Europa en die Middellandse Seegebied. Die hulsboom (Engels: *holly*) word tradisioneel met Kersfees verbind.

duimnael|links|Algemene hulsboom (*Ilex aquifolium*)
Die hulsboomfamilie (*Aquifoliaceae)* het drie genera met altesaam sowat 450 spesies. Die familie word meestal in die Noordelike Halfrond aangetref, maar van die spesies word ook in Suid-Afrika gevind. Die bome is immergroen; sommiges het stekelrige blare en ander het gladde, leeragtige blare. Manlike en vroulike blomme kom voor en laasgenoemde produseer rooi of swart bessies. Die algemene hulsboom (*Ilex aquifolium*) kan tot 25&nbsp;m hoog word. Dit het 'n dun stam met 'n grys bas. Die blare is dik, stekelrig en donkergroen van kleur.

Klein, wit blommetjies groei in trosse in die oksels van die blare. Die hulsboom is tweehuisig. Die vrugte van die vroulike boom is rond en helderrooi. Die vrugte en blare is in Europa baie gewild as Kersversierings. In Februarie eet die voëls gewoonlik die bessies. Die hulsboom groei meestal wild, veral in woude en op dyke. In Suid-Afrika word die *lIex mitis*, ook bekend as without, aangetref. Die boom kan tot 30&nbsp;m hoog word en groei langs riviere en in immergroen woude. Hoewel die hout hard en fyn van tekstuur is, word dit nie juis gebruik vir die maak van meubels nie omdat dit in woude groei waar waardevolle hout voorkom. Die hout word ook meestal vir ligte meubels en paneelwerk gebruik.

## Bron 
* Wêreldspektrum, 1982,  band

## Eksterne skakels 
*
Schwerinsburg

**Schwerinsburg** (*Schwerin se kasteel*) is die grootste van die drie kastele in Windhoek, Namibië. Vandag is dit die privaatwoning van die Italiaanse ambassadeur in Namibië.

## Geskiedenis 
duimnael|links|Sperlingslust kasteel aan die begin van die 20ste eeu
Gedurende die konstruksie van die Alte Feste in 1890 was die toring van Schwerinsburg gebou deur Curt von François, kommissaris van Duits-Suidwes-Afrika. In 1904 het Schutztruppe (die Duitse koloniale magte) dit verkoop aan die argitek Wilhelm Sander, wat dit omskep het in 'n biertuin en dit *Sperlingslust* ("mossies se vreugde") genoem het.

In 1913 het Hans Bogislav Graf von Schwerin, die goewerneur van die Gobabis-distrik van Duits-Suidwes-Afrika, dit by Sander gekoop en hom oortuig om dit in 'n kasteel te omskep. Dit is daarna *Schwerinsburg*, na die nuwe eienaar, genoem.

## Sien ook 
* Heinitzburg
* Sanderburg

## Verwysings
Rooimoeraskreef

Die **rooimoeraskreef** (*Procambarus clarkii*) is 'n varswaterkreef wat inheems is aan noordelike Mexico en suidelike dele van Amerika. Die kreef is egter deur troeteldierhandel en akwakultuur oor die wêreld heen versprei en 'n indringer spesie in baie lande geword waar dit inheemse waterspesies en -habitatte vernietig.

## Suid-Afrika 
Die kreef is reeds die eerste keer in Oktober 2017 in Welkom in 'n swembad gekry. Na 'n wenk is 'n groot bevolking in Junie 2018 in 'n dam buite Welkom gevind wat deur die Universiteit van die Vrystaat se Prof. Linda Basson as sodanig geidentifiseer is. Die kreef is die draer van 'n dodelike siekte wat reeds inheemse krewe in Europa uitgewis het. Afrika het geen varswaterspesies nie.

Die Departement van Omgewingsake en die Vrystaatse departement van ekonomiese kleinsakeontwikkeling, toerisme en ongewingsake werk nou saam met die plaaslike en distriksmunisipaliteite om die kreef uit roei en die verspreiding daarvan te keer. Die Departement sê die rooimoeraskreef is 'n aggressiewe akwatiese indringerspesie en dit kan in koel weer tot 17 km ver loop na waterbronne. Die departement sê ook die kreef grou tonnels en kan só skade aan damme en besproeingskanale aanrig.

Die rooimoeraskreef word gelys as 'n verbode varswaterspesie en mag glad nie in die land aangehou word nie.

## Sien ook 
* Indringerspesies van Suider-Afrika

## Bron 
* https://www.netwerk24.com/Nuus/Omgewing/kommer-oor-indringer-kreef-in-vrystaat-20180816

## Verwysings
Beauden Barrett

**Beauden John Barrett** (gebore 27 Mei 1991) is 'n Nieu-Seelandse rugbyspeler. Hy speel op die losskakelposisie vir sy tuisspan Taranaki, asook vir die Hurricanes in Superrugby en vir Nieu-Seeland se nasionale span die All Blacks. Hy was 'n belangrike lid van die Rugbywêreldbeker 2015-wenspan. Barrett kan ook op heelagter of vleuel speel, soos gedemonstreer by Taranaki en die All Blacks. In 2016 en 2017 het hy die "Wêreldrugby Speler van die Jaar"-toekenning ontvang, en word slegs die tweede speler om die toekenning agtereenvolgend te verower, na voormalige spanmaat Richie McCaw. Hy word deur baie ondersteuners as die beste aktiewe rugbyspeler in die wêreld beskou. Hy was ook tydens die rugbywêreldbekertoernooie in 2019 en 2023 vir Nieu-Seeland betrokke.

Barrett het vir Nieu-Seeland op o/20- en sewesvlak gespeel voordat hy in die All Blacks se opleidingspan opgeneem in Mei 2012 en het sy internasionale debuut as 'n plaasvervanger op 23 Junie 2012 gemaak. Dit was in die laaste toets teen Ierland in Hamilton, toe hy nege punte met die skopskoen aangeteken het. Sy debuut in Superrugby was in 2011 vir die Hurricanes.

Barrett het die wêreldrekord vir agtereenvolgende oorwinnings sedert sy eerste toets (19 oorwinnings uit 19 toetse).

## Loopbaan 
In 2012 het Barrett sy eerste Superrugbywedstryd gespeel vir die Hurricanes teen die Stormers. Hy was die man van die wedstryd met 'n 39–26 verloor eindtelling.

In Junie 2012 is Barrett in die All Blacks se groep aangewys vir die Ierse toer in Nieu-Seeland. In Barrett se toetsdebuut het hy vir die All Blacks gehelp met 9 punte wat by dra tot 'n rekordoorwinning van 60-0 oor die Iere. Hy het in 2012 vyf toetse gespeel.

## Verwysings 
## Eksterne skakels
Buitepos

**Buitepos** is 'n klein nedersetting in die Omaheke-Streek in die ooste van Namibië. Dit is een van die grensposte tussen Namibië en Botswana. Oorkant die grens is Mamuno geleë.

## Verwysings
Amalfi

**Amalfi** is 'n nedersetting en munisipaliteit (*comune*) in die provinsie Salerno van die Italiaanse administratiewe gewes Campania (Kampanië). Dit is geleë aan die Golf van Salerno, by die mond van 'n diep ravyn en aan die voet van die bergpiek Monte Cerreto (1&nbsp;315 meter bo seevlak), in 'n kusgebied wat oorheers word deur kranse.
duimnael|links|Amalfi se klein strand
[duimnael|links|Amalfi is die naamgewer vir 'n hele kuslandskap, die *Costiera Amalfitana* of Amalfikus, wat reeds deur Giovanni Boccaccio (1313–1375) in sy *Decameron* beskryf is as "die enigste verruklike deel van Italië… vol van nedersettings, tuine, warmwaterbronne en welvarende mans". Dit is deur [Unesco tot wêrelderfenisgebied verklaar]]
As Hertogdom Amalfi was die nedersetting naas Venesië, Genua en Pisa een van vier Middeleeuse stadstate wat as *Repubbliche Marinare* of historiese Seerepublieke tot belangrike handelsmoondhede in die Middellandse See ontwikkel het. Amalfi het sy bloeitydperk as seerepubliek tussen 839 en die eerste derde van die 12de eeu beleef - met 'n bevolking van sowat 50&nbsp;000. In 1131 is Amalfi deur die Normandiese Koninkryk Sisilië onder Roger II geannekseer. 

Maar dit was aanvalle deur die Pisaanse vloot in 1135 en 1137 en natuurrampe soos 'n tsoenami in 1343 en aardverskuiwings wat laer geleë stadsdele en die seehawe vernietig en sodoende 'n einde gemaak het aan Amalfi se seehandeltradisie. Vervolgens het Amalfi se ekonomie op visvangs, die verbouing van suurlemoene, die vervaardiging van pasta en ambagte soos goudsmeekuns gesteun - en op die vervaardiging van papier, 'n kuns wat deur plaaslike vaklui in Arabiese lande aangeleer is. Bergstroompies het Amalfi se sestien papiermeule, wat onder die vroegstes in Wes-Europa gereken word, van die benodigde water voorsien.

Met die bou van 'n staatsroete deur Ferdinand, die Bourbonse koning van Napels, is Amalfi in die 19de eeu vir moderne toerisme ontsluit. Bekende besoekers soos die Duitse komponis Richard Wagner, die Amerikaanse digter en opvoedkundige Henry Wadsworth Longfellow en die Noorse dramatikus Henrik Ibsen het bygedra tot Amalfi se groeiende gewildheid. Gedurende die 1920's en 1930's was Amalfi 'n gewilde vakansiebestemming vir Britse adellikes en ander lede van die hoërklas.

## Verwysings
Sint Laurenseiland

**Sint Laurenseiland** (Engels: *St. Lawrence Island*) is 'n eiland in die Beringsee wat onder die beheer van die deelstaat Alaska val, alhoewel dit nader aan Rusland geleë is as aan Alaska. Die grootste nedersetting, Gambell, is slegs 58&nbsp;km vanaf Rusland. Die eiland is die grootste sigbare oorblyfsel van die Beringlandbrug wat Asië met Noord-Amerika verbind het. Dit is die sesde grootste eiland van die Verenigde State.

Die eerste besoeker aan die eiland was Vitus Bering wat dit op Sint Laurensdag, 10 Augustus, in 1728 besoek het en dit na die dag genoem het. Tot op daardie stadium het die *Yupik*, wat daar gewoon het, dit *Sivuqaq* genoem.

## Eksterne skakels
Stoep

duimnael

'n **Stoep** is 'n oordekte opelug galery, aangeheg aan die buitekant van 'n gebou. 'n Stoep is dikwels gedeeltelik omring deur 'n reling en strek gereeld oor die voorkant en sye van die struktuur.

## Verwysings
Aubriet

duimnael|Bishopville-meteoriet, 'n aubriet
**Aubriete** is 'n groep achondriete. Die aubriete is vernoem na die tipe-spesimen van 800 g wat in 1836 in Aubres, Frankryk geval het.

Hulle bestaan hoofsaaklik uit amper FeO-vrye enstatiet met effens albitiese plagioklaas, amper FeO-vrye diopsied en forsteriet, metallieke yester en nikkel en troiliet. Daarnaas bevat hulle talle seldsame minerale wat op aarde dikwels onbekend is en wat onder sterk reduserende omstandighede gevorm het. 

duimnael|Shallowater|links
Hoewel hierdie achondriete duidelik verwantskap met enstatiet-chondriete wys, het hulle nie daaruit ontstaan nie. Hulle kom dalk van asteroïede waar gesmelte basalt in vulkaniese ontploffings uitgewerp is. Hulle het vroeg in die geskiedenis van die sonnestelsel ontstaan.  Die hitte wat hulle gesmelt het het waarskynlik gekom van radioaktiewe oerisotope soos aluminium-26 of dalk ook yster-60 wat nou uitgestorwe is. Die plek waar hulle gevorm het is ook uniek: binne 1 AU van die son.

## Isotoopverhoudings 
Die aubriete wys δ49Ti-waarde wat wissel van -0,07 tot +0,24 &permil; terwyl in die meeste meteoriete die waarde net klein wisselings vertoon. Dit word verklaar deur die uiters reduserende omstandighede waaronder aubriete gevorm word. Dit laat die chalkofiele Ti(III)-oksidasietoestand naas die litofiele Ti(IV) voorkom. Die korrelasie tussen die MgO-konsentrasie en die δ49Ti-waarde wat waargeneem word wys ook dat in die magma ook isotoopfraksionering het plaasgevind tussen die twee oksidasietoestande.

## Verwysings
Arlington County, Virginië

duimnael|links|Die fasade van Arlingtonhuis verskyn op Arlington se seël, vlag, en logo
duimnael|links|Die voormalige Vlootanneks en die Lugmaggedenkteken.
[duimnael|links|Arlington Nasionale Begraafplaas is geleë op grond in beslag geneem is van die Konfederale Generaal [Robert E. Lee]]
duimnael|links|Virginia Hospitaalsentrum, die negende grootste werkgewer in Arlington County
**Arlington County** is 'n distrik in die Statebond van Virginië, dikwels na bloot verwys as **Arlington** of **Arlington, Virginië**. In 2016 is die bevolking op 230&nbsp;050 geskat, wat dit die sesde grootste woongebied in Virginië, of die vierde grootste stad as sodanig maak. Dit is die 5de hoogste inkomste distrik in die VSA volgens die gemiddelde gesinsinkomste, en het die hoogste konsentrasie van enkellopendes in die streek.

## Verwysings
Tses

**Tses** is 'n dorpie in die ǁKarasstreek in die suide van Namibië. Die dorpie het 'n bevolking van ongeveer 1&nbsp;000 mense met 'n beraamde verdere 1&nbsp;000 mense wat in die omliggende semi-woestynarea woon. Dit is geleë een kilometer vanaf die belangrike B1-hoofweg vanaf Windhoek na Noordoewer, regoor die afdraai na Berseba en die Brukkarosberg. Tses in Khoekhoegowab beteken "die plek van daglig".

## Geskiedenis 
Van 1980 tot Namibië se onafhanklikheid in 1990, was Tses deel van Namaland, 'n reserwe opsy gesit vir die Namas.

## Ekonomie en Infrastruktuur 
Die belangrikste ekonomiese aktiwiteit in hierdie gebied is vee bestaansboere. Tses het 'n algemene handelaar en 'n vulstasie. Daar is 'n halte vir passasierstreine van Windhoek na Keetmanshoop by Tses.

Een van die grootste werkgewers by Tses is Groot Glass, voorheen bekend as Tses Glass, een van die modernste glasplante in die suidelike deel van Afrika wees. Weens onduidelik finansiering is die realisering van die projek onseker. Behalwe vir 'n simboliese daad van baanbrekerswerk, is die oprigting nie tot dusver begin nie.

## Politiek 
Tses word beheer deur 'n dorpsraad wat vanaf November 2015 vyf setels het. In die 2010 plaaslike owerheid verkiesing was daar altesaam 984 stemme in die dorp. SWAPO het met ongeveer 55% van die stemme gewen. Van die vier ander partye wat op soek was na setels, het Demokratiese Turnhalle-alliansie (DTA) ongeveer 21% van die stemme ontvang, gevolg deur Rally for Democracy and Progress (19 %), Suidwes-Afrika Nasionale Unie (SWANU, 2%) en Kongres van Demokrate (COD, 2%). Die 2015 plaaslike owerheid verkiesing SWAPO het drie setels behaal (260 stemme). Die oorblywende twee setels het na die DTA gegaan wat 156 stemme behaal het.

## Verwysings
Enstatiet

**Enstatiet** is 'n mineraal uit die inosilikate. Chemies is dit 'n magnesiummetasilikaat met die formule .

Die naam is Grieks vir *teenstander*, vanweë sy vuurvaste gedrag onder 'n blaaspyp. 
Die mineraal is dimorf met klinoënstatiet en vorm 'n reeks met ferrosiliet. Die behoort tot die pirokseengroep. Dit is dikwels geassosieer met olivien, flogopiet, klinopirokseen, diopsied, spinel en piroop.
Dit kom wydverbreid voor in prokseniete, peridotiete en duniete, in ultramafiese insluitsels in alkaliese olivienbasalt en kimberliet; in mafiese (selde felsiese) vulkaniese materiaal.  Van die vindplekke is Zdár in Tsjeggië, Ødegården in Noorweë, Dawros in Connaught Ierland. Kristalle word in Mbeya, Tanzanië en Liahobong, Lesotho aangetref.

Die reeks mengkristalle (Fe,Mg)SiO3 (Ferrosiliet / enstatiet) word dikwels *pirokseen* genoem. Dit is 'n baie belangrike mineraal want dit vorm tot ~25% van die boonste laag van die aarde se mantel.
Pirokseen transformeer na 'n monokliniese struktuur by hoë druk en dit is dalk die oorsaak van die oorgang -die 'X-diskontinuïteit' wat op 220 km diep in die mantel van die aarde waargeneem word.

## Meteoriete 
### Chondriete 
Die mineraal word ook in chondriete aangetref. Meteoriete van die E-klas (die enstatiet-chondriete) kan 40-60% enstatiet of sy monokliniese dimorf klinoënstatiet bevat, naas kamaciet, troiliet en soms plagioklaas.

### Achondriete 
Daar is ook enstatiet-achondriete. Hulle word aubriete genoem. Hulle bestaan hoofsaaklik uit amper FeO-vrye enstatiet met effens albitiese plgioklaas, amper FeO-vrye diopsied en forsteriet, metallieke yster en nikkel en troiliet. Daarnaas bevat hulle talle seldsame minerale wat op aarde dikwels onbekend is en wat onder sterk reduserende omstandighede gevorm het. 

## Kristalstruktuur 
Die kristalstruktuur bevat eindelose kettings van silikaat-tetraëders wat suurstofatome op twee van hulle hoeke met 'n buur-tetraëder deel. Dit verklaar die 1:3 verhouding van Si:O. Hierdie kettings loop ewewydig aan die "c"-as van die ortorombiese sel. Die magnesium- (en/of yster-)ione sit in tetraëders gevorm deur suurstof atome van verskillende kettings en houd die vesels bymekaar. Die struktuur is verwant aan diopsied s'n. 

## Verwysings 
## Bronnelys 
*Deer, W. A., Howie, R. A., and Zussman, J. (1992). *An introduction to the rock-forming minerals (2nd ed.)*. Harlow: Longman 

## Eksterne skakels
Baray

[duimnael|240px|Baray Srah Srang in [Angkor, Kambodja.]]

’n **Baray** is ’n soort reservoir wat ’n algemene element in die argitektuur van die Khmer-ryk van Suidoos-Asië was. Die grootstes hiervan is die Oos- en Wes-Baray in die Angkor-gebied. Albei is reghoekig, loop van oos na wes en is sowat 7&nbsp;x&nbsp;2&nbsp;km groot. Historici verskil oor die betekenis en funksie van die barays. Sommige meen dit het bloot ’n spirituele doel gehad en het die See van die Skepping in Hindoeïsme verteenwoordig, terwyl ander glo dit was vir die besproeiing van landerye. Dit kon ook ’n kombinasie hiervan gewees het, of dalk het dit ’n ander doel gedien.  

Die bou van barays kon gespruit het uit die bou van groot reservoirs in Oos-Indië. 

## Wes-Baray 
duimnael|240px|links|’n Strand aan die Wes-Baray.

Die Wes-Baray (Khmer: បារាយណ៍ខាងលិច)  of Baray Teuk Thla (Helderwater-Baray, បារាយណ៍ទឹកថ្លា) is net wes van die stad Angkor Thom geleë en is op sowat 7,8&nbsp;x&nbsp;2,1&nbsp;km die grootste Baray in Angkor en een van die grootste handgeboude reservoirs in die wêreld. Dit bevat tans 53&nbsp;miljoen&nbsp;m3 water. Die water word gehou binne hoë dyke, en is later onder koning Udayadityavarman II voltooi.

Dit lyk of ’n paar plekke by die konstruksie aansluit en of die oostelike dyk grootliks ’n vroeëre deel van ’n muur was wat die hoofstad van koning Yasovarman omsluit het. Op ander plekke is vroeë nedersettings oorstroom. Die water van die suidelike dyk bedek byvoorbeeld gedeeltelik ’n piramide. En die westelike bodem lyk of dit voorheen bewoon was – argeoloë het dele van mure, trappe en potskerwe daar ontdek. ’n Stele met ’n inskripsie uit die jaar 713 is verdere bewys daarvan: Dit beskryf ryslande wat aan ’n koningin Jayadevi opgedra is.

Vandag word die water gebruik vir die besproeiing van landerye in die suide. Daar is heeljaar water in die westelike deel, terwyl water in die reënseisoen oorspoel na die oostelike deel. Dit is tans ’n gewilde plek vir swem en bootvaarte.

## Oos-Baray 
Die Oos-Baray (បារាយណ៍ខាងកើត) of Yashodharatataka lê oos van Angkor Thom en is vandag droog. Dit is in die jaar 900 gebou tydens die bewind van koning Yasovarman. Dit is die tweede grootste baray in Angkor en is gevoed deur water van die Siem Reap-rivier. 

Boere plant deesdae gewasse op die droë bodem. Die buitelyne kan egter steeds op satellietfoto's gesien word. In die middel van die baray is die Oos-Mebon-tempel, wat op ’n kunsmatige eiland gebou is toe die baray nog water bevat het. 

## Verwysings 
## Ekstra bronne 
* Rooney, Dawn. *Angkor*. 4de uitg. Airphoto International Ltd. 2002.
* Laur, Jean. *Angkor: An Illustrated Guide to the Monuments.* Flammarion 2002
*15px Hierdie artikel is vertaal uit die Engelse Wikipedia
John van Reenen

**John van Reenen** (26 Maart 1947, Bethlehem - 21 Augustus 2018) was 'n Suid-Afrikaanse atleet en wêreldrekordhouer in skyfwerp. Hy het op 14 Maart 1975 op Stellenbosch die rekord opgestel met 'n gooi van 68,48 m.

## Bron 
* https://www.netwerk24.com/Sport/Atletiek/atletiekreus-john-van-reenen-sterf-20180822
Ruacana

**Ruacana** is 'n dorp in die Omoesatistreek die noorde van Namibië. Dit is geleë op die grens met Angola op die Kunenerivier. Die dorp is bekend vir die Ruacana-valle en vir die Ruacana-kragstasie.

duimnael|links|Pad na die grens met Angola
Ruacana is ontwikkel rondom 'n groot ondergrondse hidroëlektriese aanleg gekoppel aan die nabygeleë dam oorkant die grens in Angola by Calueque. Die dam en die pompstasie is tydens die Angolese Burgeroorlog in 1988 in 'n Kubaanse lugaanval gebombardeer. Die fasiliteit is gedeeltelik herstel en vandag bedryf NamPower drie turbines wat 'n maksimum van 240&nbsp;megawatt opwek.

Die OvaZemba en Ovahimba stamme is inheems aan die gebied. Die naam Ruacana is afkomstig van Ruhakana, een van die eerste setlaars in die gebied.

Ruacana se nedersettingstatus is in 2005 opgegradeer na dié van 'n *klein dorpie* en in 2010 na dié van 'n *dorp*. Dit word beheer deur 'n dorpsraad met sewe setels. In die 2015 plaaslike owerheidverkiesing het SWAPO ses setels gewen (826 stemme).

Ruacana het 'n jaarlikse gemiddelde reënval van . In die 2010/2011 reënseisoen het dit  reën ontvang.

Die plaas *Etunda* is geleë naby aan Ruacana. Die helfte van die plaas is kommersiële besproeiingsgrond, die ander helfte is toegeken aan 82 kleinskaalse boere. *Etunda* kweek mielies, koring, waatlemoene, piesangs en ander produkte.

## Verwysings 
## Eksterne skakels
Pienza

**Pienza** is 'n klein nedersetting en munisipaliteit in die Italiaanse provinsie Siena, geleë in die Toskaanse Val d'Orcia tussen Montepulciano en Montalcino, met 'n bevolking van 2&nbsp;076 (soos op 31 Maart 2018). Pienza (oorspronklik Corsignano genoem) is die geboortedorp van pous Pius II (met burgerlike naam Enea Silvio Piccolomini). Kort ná die begin van sy pontifikaat in 1458 het Pius II die opdrag gegee om Corsignano volgens die utopies-humanistiese gedagtes van Renaissance-stadsbeplanning tot 'n ideale stad uit te bou. 
duimnael|links|*Pecorino di Pienza*
Die planne vir die nuwe stad is ontwerp deur Bernardo Rossellino (ook bekend as Bernardo di Matteo, 1409–1462), een van die skoliere van die befaamde argitek Leon Battista Alberti. Na sowat vier jaar van boubedrywighede is die nuwe stad na pous Pius II vernoem. Met die rasionale verdeling van sy geboue, die geometriese perspektiewe van sy pleine en paleise (*palazzi*) en die noukeurig beplande sentrale plein Piazza Pio II is Pienza vandag steeds 'n uitstekende en goed bewaarde voorbeeld van ideale Renaissance-stadsbeplanning. Die stad het sedert 1996 die status van Unesco-wêrelderfenis. Hierdie status is in 2004 uitgebrei om die hele Val d'Orcia in te sluit wat as 'n goed bestuurde Renaissance-landboustreek geklassifiseer word.

Pienza staan naas sy boukuns internasionaal bekend as die hoofstad van skaapkaasmakery. Die vernaamste skaapkaassoort is *Pecorino toscano*, 'n halfharde Pecorino-kaas wat sy geurige smaak aan die plaaslike gras en kruie te danke het. Die oorspronge van Pecorinokaas strek terug tot in die antieke tyd - kaas was 'n stapelvoedsel vir Etruskers en Romeine.

## Verwysings
Waterbergplato Nasionale Park

duimnael|180px|Seëls van Duits-Suidwes-Afrika geposmerk *Waterberg*
**Waterbergplato Nasionale Park** is 'n nasionale park in sentraal-Namibië,  suidoos van Otjiwarongo. Die nasionale park is vernoem na die prominente tafelberg, die Waterberg, wat bo die gelykveld uitstyg. Die Waterberggelykveld is geografies besonders prominent, aangesien dit hoog uitstyg bo die eenvormige Kalaharivlaktes van die ooste van Namibië. Dit is in 1972 as die Waterbergpark geproklameer. 'n Gebied van  word bewaar, wat die berg en dele van die omliggende land insluit.

Omdat die gelykveld grootliks ontoeganklik is, is verskeie van Namibië se bedreigde spesies in die vroeë 1970's hierheen verskuif om hul van uitwissing deur roofdiere en stropery te beskerm. Die program was baie suksesvol en die Waterbergplato verskaf nou diere aan ander Namibiese parke. In 1989 is swartrenosters uit hierdie reservaat in Damaraland hervestig.

Die Waterbergplatopark is ekologies ryk en divers en huisves meer as 200 verskillende voëlspesies asook 'n paar spesies van klein antilope in die voetheuwels van die berg. Geologiese opnames dateer die oudste rotsstratum na meer as 850 miljoen jaar gelede. Dinosourusspore van sowat 200 miljoen jaar oud is ook hier agtergelaat.

Die gelykveld is in 1956 tot 'n nasionale monument verklaar.

## Menslike bewoning 
links|duimnael|Hererostam ongeveer 1910
Die eerste menslike inwoners was die Sanmense wat rotstekeninge gelaat het. Daar word vermoed dat dié tekeninge tot 'n paar duisend jaar oud kan wees. 'n Klein stam van die Sanmense het nog in hul tradisionele leefstyl die gelykveld bewoon tot in die laat 1960's.

Die voetheuwels was die lokus vir een van die belangrikste draaipunte in Namibiese geskiedenis. Op 11 Augustus 1904, met die Slag van Waterberg, het die Hereromense hul laaste en grootste stryd teen die Duitse Koloniale magte verloor tydens die Herero- en Namaqua-oorloë. Daarna, in die Herero en Namaqua volksmoord, het byna twee derdes van die Hererobevolking hul lewens verloor, en oor 'n duisend kon ontsnap na Brits-Betsjoeanaland (hedendaagse Botswana). Die grafte van die Duitse soldate wat gesneuwel het by Waterberg kan steeds gesien word naby die *Bernabe de la Bat*-ruskamp aan die voet van die plato.

## Verwysings
Neels van Jaarsveld

**Neels van Jaarsveld** (gebore 20 Junie 1979) is 'n Suid-Afrikaanse akteur bekend vir sy rol as Ben van Wyk in die Afrikaanse regsdrama *Fynskrif* wat op KykNET uitgesaai word.

## Filmografie 
### Rolprente 
* 2014: *Knysna*
* 2015: '*n Man Soos My Pa*
* 2015: *Shark Killer*
* 2016: *Sonskyn Beperk*
* 2017: *Finders Keepers*
* 2017: *Die Rebellie van Lafras Verwey*
* 2017: *Hunting Emma*
* 2024: *Snake*
* 2025: *Semi-Soeter*

### Televisiereekse 
* 2015: *Bloedbroers*
* 2016: *Fluiters*
* 2018: *Fynskrif*
* 2022: *Recipes for Love and Murder*
* 2022-2024: *Diepe Waters*
* 2025: *Niggies*
* 2025: *Die Nuusmakers*

## Bronne 
* 

## Eksterne skakels 
* 
* 
* 
*